gambar tu diambi lemai 24hb Sept 2009. Lemai penudi ia BA meda ia agi idup
Hari ti penudi ia BA meda mayau tuan BA nya agi idup kena malam hari empat 24hb Sept. Lemai nya BA bisi meri ia makai pala ikan. Lemai hari lima enggau sehari-hari enam...BA nadai meda ia agi.
Lemai hari empat nya, bisi dua iko mayau bukai benong belaya ba baroh kereta Rin. Siko anak mayau mega bisi tekaung-kaung ngiga indai ia...anak mayau siam...sinu meda ia. Besai nyawa ia ditebah. Engka bisi meh urang isin ninga sida ia inggar abis belaya meh nya.
Tang BA enda nyangka ming tau mati...dah lah ia ngandung laban perut ia besai.
Pagi tu tadi kami duai Rin ka ke Sibu...maia BA ka start kereta...tekenyit BA meda ming tetingkap dalam parit...lalu enggau ati ti asai ka nyabak BA ngambar ia. Dahnya baru BA ngangkat ka ia ari parit nya...dah tengkering bangkai ia. Engka bisi dua hari ia udah mati.
BA enda nemu chara enggau ia, BA talipon agai Britin (Jaga di opis BA)...nasib ia bisi semak. BA ngasoh ia mendam ka ming.
BA nanya bakani ia tau mati...(CSI) Britin madah ari gaia ia ka ngiga ai lalu mati dalam parit...ia madah mayau tu tentu tepakai ka rachun king kong (rachun tikus). Mulut ia mega bisi bedarah sereta bepupu. Pagi nya mega ia bisi tetemu ka bangkai tikus di atas jalai raya enda jauh ari rumah kami duai.
Kasih amat mayau tuan ka selalu diberi BA makai maia ia pemisi lebih dua minggu. Sinu ati BA maia sms agai ia madah ka mayau ia udah mati...sayau amat ia ka mayau nya.
Maia BA nulis tu...siko mayau pan nadai bemunyi ba luar rumah...engka udah mati magang tepakai ka rachun king kong nya...kempang ati sida ka ngaga pengawa jai nya.
Tentu pengidup sida ia enda berkat laban udah munoh jelu mayau ti enda bedosa. Dah lah Ming nya ngandung...tentu dua tauka tiga anak dalam kandung ia nya...
Kasih nuan Ming...
Reward Yourself
Astana Pengerindu Astana Kitai
zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn min_Latn ind_Latn zsm_Latn eng_Latn jav_Latn